Скупштина Града Ниша, на основу члана 32. тачка 15. и члана 66. став 3. Закона о локалној самоуправи („Службени гласник Републике Србије“, број: 129/07 и 83/14-др.закон), Мишљења Министарства финансија број: 401-2/9-1/2015-001 од 29.01.2015. године, члана 37. Статута Града Ниша („Службени лист Града Ниша“, број: 88/08) и члана 28. Одлуке о буџету Града Ниша за 2015. годину („Службени лист Града Ниша“, број: 102/2014), на седници одржаној дана\_\_\_\_\_\_\_\_\_\_\_\_\_\_2015. године, донела је

ОДЛУКУ

о задуживању Града Ниша

Члан 1.

Град Ниш ће се задужити у износу до 1.200.000.000,00 динара за рефинансирање дугорочних кредита за капиталне инвестиционе расходе, а који су узети код пословних банака и то:

Banca Intesa А.Д. Београд

-кредитна партија: 54-420-1201591.8 - доспева 21.02.2016. године.

Societe Generale Bankа Srbija A.D. Beograd

-кредитна партија: LTL 228447 - доспева 31.05.2016. године

Фонд за развој Републике Србије

-уговор о комисиону: 2448/2010-01 - доспева 19.03.2017. године.

Конзорцијум банака (Banca Intesa А.Д. Београд и Societe Generale Bankа Srbija A.D. Beograd)

-кредитна партија: 404-2y/16-2011-11 - доспева 30.06.2021. године.

„AIK Banka AD” Niš

-кредитна партија: 105020458002486057 - доспева 26.12.2021. године.

Члан 2.

Кредитом за рефинансирање продужиће се отплата главнице постојећих дугорочних кредита, након рока из члана 1. ове одлуке.

Град Ниш ће се задужити на рок отплате од 10 година са грејс периодом до две године.

Члан 3.

Избор пословне банке извршиће се у отвореном поступку јавне набавке.

Овлашћује се Управа за финансије, изворне приходе локалне самоуправе и јавне набавке Града Ниша, да у име и за рачун Града спроведе отворени поступак јавне набавке за избор најповољније пословне банке, као и да, након спроведеног поступка, Нацрт уговора достави на сагласност Министарству финансија – Управа за јавни дуг и Градском већу Града Ниша.

Уколико Министарство финансија – Управа за јавни дуг и Градско веће дају сагласност на уговор из става II овог члана, уговор ће са изабраном пословном банком, у име и за рачун Града Ниша закључити Градоначелник Града Ниша.

Члан 4.

Град Ниш ће се задужити код пословне банке, након спроведеног поступка јавне набавке, у износу до 800.000.000,00 динара за финансирање капиталних инвестиционих расхода за пројекте локалног економског развоја и инфраструктурног система (Медошевачки колектор, Јужни колектор, део Хумског колектора, део колектора Доње Међурово (зона виногради), изградња и одржавање путне инфраструктуре по Програму Дирекције за изградњу града Ниша (градска и сеоска), реконструкција затвореног базена „Чаир“, завршетак радова на рекреативном отвореном базену „Чаир“, изградња моста на Кутинској реци у Брзом Броду и радови на рестаурацији и реконструкцији у Нишкој тврђави) са роком од 10 година и грејс периодом до 2 године.

Члан 5.

Ова одлука ступа на снагу осмог дана од дана објављивања у Службеном листу Града Ниша.

Број: \_\_\_\_\_\_\_\_\_\_\_

У Нишу, \_\_\_\_\_\_\_\_ 2015. године

СКУПШТИНА ГРАДА НИША

ПРЕДСЕДНИК

Проф. др Миле Илић

Образложење

Правни основ за доношење Одлуке о задуживању Града Ниша (у даљем тексту: Одлука) садржан је у одредбама члана 32. тачка 15. Закона о локалној самоуправи („Службени гласник Републике Србије“, број: 129/07 и 83/14-др.закон), члана 33. став 1. и члана 36. став 1. Закона о јавном дугу („Службени гласник Републике Србије“, број: 61/05, 107/09 и 78/11), члана 37. Статута Града Ниша („Службени лист Града Ниша“, број: 88/08) и члана 28. Одлуке о буџету Града Ниша за 2015. годину („Службени лист Града Ниша“, број: 102/2014), којима је утврђена могућност да се локалне власти могу задуживати ради рефинансирања дугорочних кредита за капиталне инвестиционе расходе узетих код пословних банака и финансирања капиталних инвестиционих расхода задуживањем код пословних банака по спроведеном поступку јавне набавке, а по претходном прибављеном Мишљењу надлежног министарства.

Министарство финансија Републике Србије – Управа за јавни дуг, актом број: 401-219-2/2015-001 од 03. 02. 2015. године, на основу упућеног захтева Града Ниша, одобрило је задуживање у износу до 1.200.000.000,00 динара, са роком од 10 година и грејс периодом до 2 године, за рефинансирање дугорочних кредита за капиталне инвестиционе расходе узетих код пословних банака:

Banca Intesa А.Д. Београд

-кредитна партија: 54-420-1201591.8 - доспева 21.02.2016. године.

Societe Generale Bankа Srbija A.D. Beograd

-кредитна партија: LTL 228447 - доспева 31.05.2016. године.

Фонд за развој Републике Србије

-уговор о комисиону: 2448/2010-01 - доспева 19.03.2017. године.

Конзорцијум банака (Banca Intesa А.Д. Београд и Societe Generale Bankа Srbija A.D. Beograd)

-кредитна партија: 404-2y/16-2011-11 - доспева 30.06.2021. године.

„AIK Banka AD” Niš

-кредитна партија: 105020458002486057 - доспева 26.12.2021. године.

Наведеним актом одобрено је задуживање у износу до 800.000.000,00 динара, за финансирање капиталних инвестиционих расхода за пројекте локалног економског развоја и инфраструктурног система (Медошевачки колектор, Јужни колектор, део Хумског колектора, део колектора Доње Међурово (зона виногради), изградња и одржавање путне инфраструктуре по Програму Дирекције за изградњу града Ниша (градска и сеоска), реконструкција затвореног базена „Чаир“, завршетак радова на рекреативном отвореном базену „Чаир“, изградња моста на Кутинској реци у Брзом Броду и радови на рестаурацији и реконструкцији у Нишкој тврђави) са роком од 10 година и грејс периодом до 2 године.

Чланом 1. ове одлуке, дефинисан је износ кредита којим ће се Град Ниш дугорочно задужити за рефинансирање дугорочних кредита за капиталне инвестиционе расходе, који доспевају по редовним плановима отплате.

Чланом 2. ове одлуке, утврђено је да ће се кредитом за рефинансирање продужити рок отплате главнице постојећих дугорочних кредита, а након истека рока из члана 1. ове одлуке.

Чланом 3. ове одлуке је дефинисан начин и поступак избора пословне банке као и закључивање уговора.

Чланом 4. ове одлуке дефинисано је да ће се Град Ниш задужити код пословних банака у циљу прибављања средстава за финансирање капиталних инвестиционих расхода за пројекте локалног економског развоја и инфраструктурног система (Медошевачки колектор, Јужни колектор, део Хумског колектора, део колектора Доње Међурово (зона виногради), изградња и одржавање путне инфраструктуре по Програму Дирекције за изградњу града Ниша (градска и сеоска), реконструкција затвореног базена „Чаир“, завршетак радова на рекреативном отвореном базену „Чаир“, изградња моста на Кутинској реци у Брзом Броду и радови на рестаурацији и реконструкцији у Нишкој тврђави). Начин и поступак избора пословне банке, као и закључење уговора спровешће се сходно прописима који регулишу јавне набавке.

Чланом 5. ове одлуке, у складу са чланом 196. Устава Републике Србије („Службени гласник Републике Србије“, број: 98/06), уређује се питање објављивања и ступања на снагу ове одлуке, односно утврђено је да ова одлука ступа на снагу осмог дана од дана објављивања у „Службеном листу Града Ниша“.

НАЧЕЛНИК

Миљан Стевановић